الیاس برنی

پروفیسر محمد الیاس برنی (پیدائش: 19 اپریل 1890ء - وفات: 25 جنوری 1958ء) بھارت سے تعلق رکھنے والے ماہرِ معاشیات اور جامعہ عثمانیہ حیدرآباد دکن شعبہ معاشیات کے پہلے سربراہ[Osmania University - Department of Economics]، شاعر، سفرنامہ نگار اور مصنف تھے۔

 حالات زندگی 
الیاس برنی 19 اپریل 1890ء کو خورجہ، ضلع بلند شہر، برطانوی ہندوستان میں پیدا ہوئے۔ وہ اردو، فارسی، عربی اور انگریزی میں تقریباً 40 کتابیں کے صنف ہیں۔ انھوں نے اردو میں معاشیات کے بارے میں پہلی کتاب لکھی جس کے لیے 1917ء میں علامہ محمد اقبال نے ایک خط کے میں ان کی تعریف کی۔مکتوب مورخہ 8 مارچ 1917ء بنام پروفیسر سلاح الدین محمد الیاس برنی، کلیات مکاتیب اقبال (جلد اول)، مرتبہ: محمد مظفر حسین برنی، اردو اکادمی دہلی، 1989ء، ص 583[The Pakistan Development Review 40 : 4 Part II (Winter 2001) pp. 1167–1176] معاشیات میں ان کی دیگر کتابوں میں علم المعیشت، مقدمہ معاشیات اور ہندوستانی اقتصادیات شامل ہیں۔[The Osmania University]Mohammad Elias Barni, M'¯ash¯ı¯at-i hind (Hyderabad, Andhra Pradesh, India: Osmania University Press, 1920 الیاس برنی احمدیت پر اپنے یادگار کام کے لیے جانے جاتے ہیں۔ ان کی اردو زبان میں کتابیں قادیانی مذہب کا علمی محاسبہ اور تحفہ محمدی کو اس موضوع پر جامع مطالعہ سمجھا جاتا ہے۔[REPORT of THE COURT OF INQUIRY Printed by the Superintendent, Government printing, Punjab 1954][Khatme Nabuwat, 1984]  Burney, Mohammed Elias. Qadiani Movement: An Exposition of the So-Called Ahmadiyyat. Durban, South Africa: Makki Publications, 1955. ان کی دیگر تصانیف میں جذباتِ فطرت، برنی نامہ، قادیانی حساب، قادیانی قول و فعل، اردو ہندی رسم الخط، اسرارِ حق معروضہ (شاعری)، معارفِ ملت (شاعری)، مشکوٰۃ الصلوات، برطانوی حکومتِ ہند اور تسھیل الترتیل شامل ہیں۔ انھوں نے دو بار حج بیت اللہ کا شرف حاصل کیا اور شام، عراق اور فلسطین کے مقدس مقامات کا سفر کیا جس کی روداد انھوں نے صراط الحمید میں قلم بند کی ہے۔ وہ 25 جنوری 1958ء کو بلند شہر، بھارت میں وفات کر گئے۔مالک رام، تذکرہ ماہ و سال، مکتبہ جامعہ ملیہ لمٹیڈ، نئی دہلی، 2011ء، صفحہ 46

 حوالہ جات 

زمرہ:1890ء کی پیدائشیں
زمرہ:1958ء کی وفیات
زمرہ:جامعہ اوکسفرڈ کے فضلا
زمرہ:جامعہ عثمانیہ کا تدریسی عملہ
زمرہ:ضلع بلند شہر کی شخصیات
زمرہ:شعبہ قانون، جامعہ علی گڑھ کے فضلا
زمرہ:بھارتی مسلم شخصیات
زمرہ:حیدرآباد، دکن کے سائنس دان
زمرہ:20وین صدی کے ماہر اقتصادیات